Antoine Zammit kien ilu biss ftit ġimgħat fil-kariga Antoine Zammit, li ftit tal-ġimgħat ilu nħatar Teżorier tal-Partit Nazzjonalista, kellu jirriżenja wara filmat li xxandar u li fih jispjega l-passi li wieħed għandu jieħu biex jaċċessa l-pornografija fuq l-IPTV. Zammit irriżenja lbieraħ, bil-Partit Nazzjonalista jaċċetta mill-ewwel ir-riżenja tiegħu. Kien l-istazzjoni One li xandar il-filmat, twil madwar ħames minuti. Zammit huwa s-sid tal-ħanut Tiffranka Dot Com f’Ħal Qormi u jiddeskrivi n-negozju tiegħu bħala l-“Mater Dei tal-Computers”.